Pacquiao in duister oor ‘geveg’ | Netwerk24
Deur Sportredaksie 17 Julie 2019 20:30
Die Britse bokser Amir Khan is geneig om in sy eie droomwêreld te leef. Foto: Getty Images
Khan het aan Boxing Scene gesê as Pacquiao Saterdag in Las Vegas teen Keith Thurman verloor, boks hy en Pacquiao op 8 November in Saoedi-Arabië teen mekaar.
Fred Sternberg, Pacquiao se publisiteitsbeampte, het dié bewering ten sterkste ontken.
Manny Pacquiao en Keith Thurman boks Saterdag in Las Vegas teen mekaar. Foto: Getty Images
“Sover ek weet is so iets nog nie bespreek nie en weet Manny niks daarvan nie,” sê Sternberg.
Khan het onlangs ’n geveg teen Billy Dibb van Australië in Saoedi-Arabië met ’n tegniese uitklophou in die vierde ronde gewen.
Thurman het intussen voorspel hy gaan Pacquiao voor die sesde ronde van hul geveg Saterdag in die MGM Grand-arena in Las Vegas uitslaan.
Pacquiao, wat soos altyd voor ’n geveg die vriendelikheid vanself is, het net geglimlag.
Die toernooi in Las Vegas word Sondag van 03:00 regstreeks op SuperSport 1 uitgesaai.
Meer oor: Boks | Manny Pacquiao | Amir Khan
Gewese boksheld Whitaker sterf